Hillar Teder

Hillar Teder (sündinud 10. septembril 1962) on Eesti ettevõtja, kaubandus- ja kinnisvarategelane. 

Ta on Londoni börsi alternatiivnimekirjas noteeritud kinnisvaraettevõtte Arricano Real Estate Plc üks omanikke. See ettevõte on üks suuremaid arendajaid ja kaubanduskeskuste võrguoperaatoreid Ukrainas.

Ta on lõpetanud 1980. aastal Tallinna 2. Keskkooli ja 1986. aastal Tallinna Polütehnilise Instituudi mehaanikainsenerina.

 Ettevõtlus 
 Eestis 
Ettevõttel Arricano Real Estate Plc on osalus Tallinna kesklinnas Admiraliteedi basseini ääres toimuvas suures kinnisvaraarenduses koondnimega Porto Franco.
+Hillar Teder kuulub 13. jaanuari 2021 seisugaEestis järgmiste ettevõtete juhatusseEttevõtte nimiPõhitegevusalaRegistreeri-mise aastaOÜ Ekspert KapitalÄrinõustamine jm juhtimisalane nõustamine1998OÜ EC AutoholdingInvesteerimine võlakirjadesse, väärtpaberitesse jms finantsvahendus2008Retail Real Estate OÜÄrinõustamine jm juhtimisalane nõustamine2011Kai Kolm OÜEnda või renditud kinnisvara üürileandmine ja käitus2016

 Ukrainas 

Alates 2006. aastast tegeleb ta kinnisvara arendamisega Ukrainas.
Hillar Teder on Arricano Real Estate Plc, mis on üks Ukraina juhtivaid börsiettevõtteid ehituse ja ärikinnisvara haldamise alal, suurim aktsionär.

 Ajalugu 

1995. aastal oli ta Venemaa juhtiva mahlatootja Multon kaasasutaja, ettevõte müüdi Coca-Colale 2005. aastal.

1998. aastal asutatud Eesti ettevõtte AS Ühendatud Kapitali põhilisteks tegevusaladeks oli investeerimistegevus ning lühi- ja pikaajaliste finantsinvesteeringute haldamine. Grupi ettevõtted tegutsesid Eestis, Venemaal, Ukrainas ja Leedus.

2000. aastal oli ta Vene hüpermarketite operaatori ja kinnisvaraarendusettevõtte O’Key Group SA kaasasutaja.

Tederi juhitav ettevõte Ekspert Kapital OÜ rajas 1997. aastal Tallinnas Rocca al Mare kaubanduskeskuse (32 000 m²), mis 2005. aastal müüdi Soome ettevõttele Citycon.

Aprillis 2007 müüsid Teder, Merko (Merko tütarettevõte E.L.L Kinnisvara) ja Jüri Käo maha Sikupilli kaubanduskeskuse.

 Kahtlustused ja süüdistused 
2015. aasta septembris esitas kaitsepolitsei Hillar Tederile kahtlustuse seoses Tallinna linnapea Edgar Savisaare altkäemaksuvõtu kahtlustusega. Teder sai antud kaasuses ka süüdistuse. Menetlus lõpetati oportuniteediga pärast seda, kui Hillar Teder oli tunnistanud Keskerakonna ebaseaduslikku rahastamist. Hillar Teder pidi maksma riigi tuludesse 200 000 eurot.

12. jaanuaril 2021 pidasid kaitsepolitsei töötajad Porto Franco kinnisvaraarendusega seotud võimalikes korruptsioonikuritegudes kahtlustatavatena teiste seas kinni suurettevõtja Hillar Tederi. Kahtlustuse järgi leppis Hillar Teder Mihhail Korbiga kokku, et annetab Eesti Keskerakonnale enne kohalike omavalitsuse valimisi kokku kuni miljon eurot. Tallinna Ringkonnakohtu 18. märtsi otsuse alusel soovis Teder, et Mihhail Korb kasutaks oma mõjuvõimu Tallinna linnapeaga kontakti loomisel. Hillar Tederi soov oli saada Porto Franco kinnistule võimalikult kiiresti servituudileping ning selleks vajalik hind. 

Riigiprokuratuur esitas 1. aprillil 2022 Hillar Tederile, Kersti Krachtile ja veel kahele inimesele kahtlustuses nimetatud korruptsioonikuritegudes süüdistuse ja saatis kriminaalasja kohtusse. Hillar Tederile esitati süüdistus suures ulatuses altkäemaksu lubamises. 18. oktoobril 2023 mõistis Harju Maakohus Hillar Tederi mõjuvõimuga kauplemises õigeks. 18. märtsil 2024 tühistas Tallinna Ringkonnakohus 18. oktoobri Harju Maakohtu otsuse ja mõistis Hillar Tederi mõjuvõimuga kauplemises süüdi. 2025. aasta veebruaris jättis Riigikohus Ringkonnakohtu otsuse jõusse.

 Annetused Eesti erakondadele 

Hillar Teder on viimase kaheksa aasta jooksul annetanud neljale erakonnale kokku 1 259 000 eurot. Sellest 2020. aastal annetas ta 240 000 eurot, millest 120 000 sai Eesti Keskerakond.

 Tunnustus 
 2010 Äripäeva aasta ärimees

 Edetabelid 

Äripäeva rikaste edetabel (hinnatakse ettevõtte majandusaasta tulemusi):
 2011 – Äripäeva Rikaste TOP 500 võitja;
 2014 – Äripäeva Rikaste TOP 500 2. koha omanik;
 2015 – Äripäeva Rikaste TOP 500 5. koha omanik hinnangulise varade väärtusega 158,9 miljonit eurot.

 Isiklikku 
Tema isa on endine korvpallur ja ehitusteadlane Peep Teder, ema oli kunstiajaloolane ja -kriitik Inge Teder.

 Viited 

Kategooria:Eesti ettevõtjad
Kategooria:Tallinna Reaalkooli vilistlased
Kategooria:Tallinna Tehnikaülikooli vilistlased
Kategooria:Sündinud 1962